Είναι γεγονός ότι το Pilates είναι συνυφασμένο με τους ενήλικες, καθώς συμβάλλει σημαντικά στην αποκατάσταση τραυματισμών. Ωστόσο, δεν πρέπει να ξεχνά κανείς ότι η φιλοσοφία του Pilates αφορά στη γενική βελτίωση της στάσης του σώματος, μέσα από ιδιαίτερες ασκήσεις και τεχνικές. Σε αυτές τις ασκήσεις έχει πολύ βασική συμμετοχή το πνεύμα μας! Η εκπαιδευτική διαδικασία του συγκεκριμένου εργαστηρίου χρησιμοποιεί τόσο παιδαγωγικά παιχνίδια, όσο και εύκολες ασκήσεις μέσα από τις οποίες αναπτύσσεται κι εξελίσσεται η μυϊκή κατάσταση του παιδιού. Μάλιστα, δίνεται έτσι για πρώτη φορά μια ολοκληρωμένη προπονητική γραμμή που συνδυάζει στοιχεία παιδαγωγικά, ώστε να ενταχθούν και οι μικρές ηλικίες στη μεθοδολογία της αποτελεσματικής μεθόδου Pilates.